NaiveNeuron/SloPal huggingface dataset:
K. Tóthová, poslankyňa: (2006-10-17):
Pani poslankyňa, predsa to nemyslíte vážne, že 20 korún prirovnáte od lekára s príspevkami mimovládnych organizácií. To mi pripadá, ako by ste hovorili, no čo to je kvapka krvi, či je to veľa alebo je to nebezpečie. No je to v niektorých súvislostiach veľa a v niektorých súvislostiach málo, pretože ide o problém 20 korún v určitých súvislostiach. Dostali ste potlesk, ale pre mňa to bola veľmi, veľmi slabá logika, zlý argument. A pokiaľ ste porovnali vianočný príspevok a administratívnu náročnosť čo do financií, ja si myslím, že pokiaľ sa má pomôcť ľuďom, ktorí skutočne sú ekonomicky na tom veľmi, veľmi slabo, tak aj ten administratívny nárok, ktorý musí vyložiť štát na realizáciu tejto pomoci skupine sociálne slabých ľudí, nemôžete takto porovnávať. Nemôžete ho takto porovnávať, lebo cieľ, ktorý sa týmto sleduje, pomôcť ľuďom, ktorí to veľmi potrebujú (Smiech v sále.), no nesmejte sa, ale vianočný príspevok ide skutočne ľuďom, ktorí to veľmi potrebujú, nemôžete porovnávať s administratívnou náročnosťou určenou mimo vlády.
Matovič, Igor, poslanec NR SR (2014-07-10):
Vážený pán podpredseda, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona, predkladám informáciu k predloženému návrhu zákona s tým, že spĺňa podľa rokovacieho poriadku a legislatívnych pravidiel tvorby zákonov všetky náležitosti. Súčasťou návrhu je aj stanovisko ministerstva financií. Vychádzajúc z oprávnení, ktoré mi ako spravodajcovi vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Zo znenia uvedeného návrhu zákona je zrejme účel navrhovanej úpravy. V súlade s rozhodnutím predsedu Národnej rady navrhujem, aby návrh zákona prerokovali výbor pre financie a rozpočet a ústavnoprávny výbor. Za gestorský výbor navrhujem Výbor Národnej rady pre financie a rozpočet. Odporúčam, aby predmetný návrh zákona prerokovali výbory do 4. septembra a gestorský výbor do 8. septembra 2014. Pán predsedajúci, prosím, otvorte rozpravu k uvedenému návrhu zákona.
Šeliga, Juraj, podpredseda NR SR (2020-11-24):
Najprv musíme hlasovať o tom, aby sme išli do tretieho čítania. Preto prosím, prezentujme sa a hlasujme. (Hlasovanie.) Prítomných 138, za 88, proti nikto, zdržalo sa 49, nehlasoval 1. Konštatujem, že sme tento návrh schválili a sme v treťom čítaní . Pristúpime k tretiemu čítaniu, otváram rozpravu v rámci tretieho čítania a pýtam sa, kto sa hlási do rozpravy. Nikto, vyhlasujem rozpravu za skončenú. Poprosím technikov (reakcia z pléna), poprosím technikov, aby dali náhradnú kartu pani poslankyni Marcinkovej, keďže jej nefunguje hlasovacia karta, resp. ju nevie identifikovať. Ide? No, musí evidentne ísť, keďže ste sa prihlásili (reakcia z pléna), aha, tak skúste si sadnúť na iné miesto. Tam vedľa vás je voľné (reakcie z pléna) a poprosím technikov, aby, aby overili to miesto, kde sedela pani Marcinková, či nie je niečo s hlasovacím zariadením. Pristúpime, panie poslankyne a páni poslanci, k hlasovaniu o návrhu zákona ako o celku. Pani spravodajkyňa, prosím, uveďte odporúčanie gestorského výboru.
Matovič, Igor, poslanec NR SR (2011-07-13):
Tiež by som chcel touto formou popriať všetkým peknú dovolenku. (Ruch v sále.)
A. Belousovová, podpredsedníčka NR SR: (2008-02-14):
Ďalšiu otázku položila pani poslankyňa Jarmila Tkáčová a položila ju ministrovi životného prostredia Slovenskej republiky pánu Jaroslavovi Izákovi, ktorého bude zastupovať minister výstavby a regionálneho rozvoja pán Marian Janušek. Otázka znie: „Pán minister, aké bude rozhodnutie inšpektorátu životného prostredia vo veci odvolania voči skládke v Pezinku, keď jej generálny riaditeľ obhajoval výstavbu verejne na výbore pre pôdohospodárstvo a životné prostredie?“ Nech sa páči, pán minister, odpovedajte a oznámte ukončenie odpovede. M. Janušek, minister výstavby a regionálneho rozvoja SR: Ďakujem za slovo. Vážená pani podpredsedníčka, generálny riaditeľ Slovenskej inšpekcie životného prostredia sa zúčastnil na zasadaní Výboru Národnej rady Slovenskej republiky pre pôdohospodárstvo, životné prostredie a ochranu prírody na základe pozvania jeho predsedu pána Jána Slabého, aby v rámci poslaneckého prieskumu, ktoré bolo iniciované mestom Pezinok a občianskymi aktivistami z Pezinka, predniesol stanovisko k problému povoľovania skládky odpadov v meste Pezinok. Teda generálny riaditeľ Slovenskej inšpekcie životného prostredia bol výborom Národnej rady Slovenskej republiky požiadaný, aby predniesol svoje stanovisko. Generálny riaditeľ Slovenskej inšpekcie životného prostredia sa nevyjadroval k samotnému povoľovaciemu procesu, ani vo svojom stanovisku neobhajoval výstavbu skládky. Iba sa vyjadril k vhodnosti navrhovaného územia pre skládku odpadov na odpad, ktorý nie je nebezpečný, a to v tom zmysle, že územie je pre takúto regionálnu skládku odpadov vhodné z hľadiska najpodstatnejšej otázky a to jej vplyvu na životné prostredie tak, ako to vyplýva aj z výsledkov posudzovania vplyvov na životné prostredie podľa zákona o posudzovaní vplyvov na životné prostredie EIA, ktoré sa realizovalo za vlády terajšej opozície v roku 1999. Predmetná lokalita vyhovuje z hľadiska požiadaviek smerníc Európskej únie, aj právnych predpisov Slovenskej republiky, čo sú v odborných kruhoch všeobecne známe skutočnosti. Generálny riaditeľ Slovenskej inšpekcie životného prostredia je predstavený celej Slovenskej inšpekcii životného prostredia, t. j. prvostupňovým orgánom jednotlivým inšpektorátom životného prostredia, ako i druhostupňovému odvolaciemu orgánu, ktorým je Ústredie Slovenská inšpekcia životného prostredia. Obe tieto zložky konajú nezávisle a samostatne. Generálny riaditeľ Slovenskej inšpekcie životného prostredia sa nezúčastňuje, neovplyvňuje, ani nezasahuje do prvostupňového, ani odvolacieho konania. Je to nezaujatá a nestranná osoba. Na základe týchto skutočností možno jednoznačne konštatovať, že prezentácia všeobecne známych faktov o vhodnosti navrhovanej lokality na skládku nie nebezpečného odpadu nemôže v žiadnom prípade ovplyvniť nezaujaté a nestranné rozhodovanie odvolacieho orgánu Ústredia Slovenskej inšpekcie životného prostredia. Ďakujem, skončil som.
Matovič, Igor, poslanec NR SR (2011-06-29):
Pán predsedajúci, páni poslanci, predseda Národnej rady Slovenskej republiky rozhodnutím z 18. mája pridelil návrh na prerokovanie ústavnoprávnemu výboru, výboru pre hospodárstvo, výstavbu a dopravu a Zahraničnému výboru Národnej rady. Za gestorský výbor bol určený výbor pre hospodárstvo, výstavbu a dopravu. Návrh tejto zmluvy bol prerokovaný vo všetkých týchto výboroch s tým, že všetky výbory odporučili predmetnú medzinárodnú zmluvu schváliť.
Hrušovský, Pavol, predseda NR SR (2012-02-03):
Hlasujeme, páni poslanci. (Hlasovanie.) 147 prítomných, 146 za návrh, 1 nehlasoval. Schválili sme návrh. Prosím ďalší návrh.
Jarjabek, Dušan, poslanec NR SR (2020-07-23):
Ďakujem pekne za slovo, pán predsedajúci. Pán minister, všetci ministri, ktorí sú tu, môžu robiť politiku, ale vy ju nesmiete robiť. Vy ste minister vnútra, vy ju nesmiete robiť. Vy sa o ňu nesmiete ani obtrieť, ak vám máme dôverovať. A ja vám chcem dôverovať, lebo vy ste určite slušný človek a myslíte to dobre. Ale prečo napríklad v prípade Kočnera, prečo sa zase vyhrážate opozícii bez toho, aby ste mali jeden jediný dôvod? Vy si len čosi myslíte, že by to tak malo byť, lebo ste dostali nejaký manuál, všetci ministri, že všetko je čierne. Našli ste aj niečo, čo nie je čierne na tom vašom ministerstve? Vedeli by ste to povedať alebo pomenovať? A okrem toho nezabudnite, že vy nie ste posledný minister vnútra, po vás príde ďalší. A čo keď sa bude chovať k vám tak, ako vy sa teraz chováte k súčasnej opozícii len preto, že ste boli ministrom za tejto vlády? Veď si to uvedomte, čo rozprávate, vy nesmiete robiť politiku. Kočner? A keď sa chcete spýtať na Kočnera, nepozerajte sa na nás, pán minister vnútra, spýtajte sa vašeho Matoviča, ak máte odvahu, ten ho pozná oveľa viacej ako hocikto z nás. Ja som s ním v živote nebol na káve a možno som ho videl dvakrát v živote, ani neviem, a nevedel som dlho, kto to je nejaký Kočner. Tak si to láskavo odpustite, nerobte politiku, pán minister, a ak ste slušný človek a verím, že ste.
M. Číž, podpredseda NR SR: (2009-04-21):
(Hlasovanie.) Prítomných 140 poslancov, za návrh 76 poslancov, proti 59 poslancov, zdržalo sa 5. Konštatujem, že tento návrh sme schválili, to znamená, že Národná rada nebude pokračovať v rokovaní o tomto návrhu zákona. Ďakujem spravodajcovi. Teraz pristúpime k hlasovaniu v prvom čítaní o návrhu poslancov Národnej rady Slovenskej republiky Rudolfa Bauera, Pavla Minárika, Vladimíra Palka a Františka Mikloška na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a zákon č. 2/1991 Zb. o kolektívnom vyjednávaní v znení neskorších predpisov (tlač 1041). Slovo má pani poslankyňa Klára Sárközy, ktorá bude viesť hlasovanie. Máte slovo, pani poslankyňa.
Grendel, Gábor, podpredseda NR SR (2023-03-22):
Pán poslanec Dušan Muňko.
Laurenčík, Milan, podpredseda NR SR (2021-02-03):
Pán poslanec Ján Blcháč má ďalšiu faktickú, nech sa páči.
Glváč, Martin, podpredseda NR SR (2019-03-27):
Ďakujem. Pýtam sa, či sa chce do rozpravy prihlásiť niekto ústne. Nie je tomu tak, končím možnosť prihlásiť sa a vyhlasujem rozpravu za skončenú. Pani navrhovateľka, chcete zaujať stanovisko? Nech sa páči.
Dostál, Ondrej, poslanec NR SR (2011-10-19):
Udivuje ma naivita kolegov zo SMER-u, prečo neprijmeme zákon, kde stanovíme, že v júli a v auguste má byť pekné počasie, ak dáme niečo do zákona s tým, že sa to nemôže robiť v súvislosti, no tak sa to bude robiť bez súvislosti alebo sa to nepremietne do poplatkov, ale premietne sa to do nejakého zvýšenia úrokov, tak či tak sa to prenesie na obyvateľstvo a na podnikateľské subjekty tak, ako sa na nich prenesie každé zvyšovanie daní, tak, ako sa na nich prenesie zadlžovanie, ktorému ste túto krajinu vystavili. Ale toto je zrejme váš spôsob uvažovania, budeme regulovať, potom budeme analyzovať a potom budeme zasahovať. A obávam sa, že tuto zostanete iba vo fáze analýzy, ktorá toho veľa nedokáže. Ďakujem.
Bugár, Béla, podpredseda NR SR (2011-02-11):
(Hlasovanie.) Prítomných 111, za 75, proti 35, 1 nehlasoval. Konštatujem, že tieto body sme schválili. Nech sa páči.
Hrnčiar, Andrej, podpredseda NR SR (2018-05-22):
Takže vyhlasujem všeobecnú rozpravu za skončenú. Pýtam sa, či chce zaujať stanovisko... Nech sa páči.
Ďuriš Nicholsonová, Lucia, podpredsedníčka NR SR (2018-05-15):
Pán poslanec Poliačik.
Pčolinský, Peter, podpredseda NR SR (2022-12-13):
Ďakujem. Na vaše vystúpenie žiadna faktická, uzatváram teda všeobecnú rozpravu. Vyhlasujem rozpravu za skončenú. Chce zaujať stanovisko navrhovateľ? Nie. Pán spravodajca? Termín hlasovania.
J. Šimko, poslanec: (2005-11-08):
Vypustenie tohto bodu sa navrhuje z dôvodu, že poznámka pod čiarou k odkazu sa v danej položke nevyskytuje. Čiže je tu odvolanie sa na niečo, čo v zákone nie je. Ďakujem.
Pellegrini, Peter, predseda NR SR (2015-09-30):
Pán predseda ústavnoprávneho výboru Madej.
Kuffa, Štefan, poslanec NR SR (2013-09-24):
Tí kolegovia, ktorí hovorili o tých bytoch, zle počúvali. To nebola podstata, ktorú som chcel ako odkázať. Môžeš vlastniť aj viac, aj to. Ja som len chcel poukázať na tie kontrasty a tým kolegom hovorím: Ak máš viac bytov, prenajmeš to rómskej rodine, ktorá je 10-, 20-členná, prenajmeš to? Ja sa pýtam, prenajmeš to a to budú aj neplatiči zároveň a budeš mať len problémy s nimi? Hej. To si dovolím povedať dopredu. Prenajmeš to? Pokrytecky sa správame. Úplne pokrytecky. Nemyslite si, že keby sme prijali dnes tento zákon, že zajtra Rómovia nebudú stavať načierno tam. Budú stavať. A treba vymedziť tie lokality, ktoré sú tie rómske osady a ešte dať aj tam ten priestor, aby mali kde stavať si tie príbytky. Ani ty, pán kolega Kaník, ty si nezoberieš rómsku rodinu, dovolím si povedať do svojho domu, do svojho bytu, aby si im to prenajal alebo možno aj predal alebo podobne. Vzďaľujeme sa od týchto ľudí a vyzerá to tak, ako by sme chudobným ľuďom závideli ešte ich chudobu a tie ťažké podmienky, ktoré majú, tak ešte im máme sťažovať a pokrytecky sa takto správať, lebo sme prijali zákon. A ešte aj štátnych úradníkov tlačiť do toho, plňte v zmysle zákona povinnosť a búrajte tieto príbytky. Neviem si to predstaviť, čo by len jeden takýto dom, jednoduchý príbytok padol. Neviem si to predstaviť. Kým rómske osady – a to veľmi úzko súvisí práve s rómskymi osadami, lebo čiernych stavebníkov, dovolím si povedať, myslím si, nerobil som štatistiku, ale tak mi to tak vychádza, lebo to denne vznikajú, by som povedal, alebo aspoň týždenne, mesačne takéto nové stavby, sám som toho svedkom. Vidím to, že ako tí Rómovia žijú, ale nič lepšie sme im nevytvorili, nevytvorili sme im lepšie podmienky. Ak im vytvoríme tie podmienky a budú mať dôstojné bývanie, prosím, môžme sa o týchto veciach baviť. Ešte raz, no už nestihnem povedať.
Doležal, Andrej, dočasne poverený minister dopravy SR (2023-02-09):
Ďakujem pekne, pán predsedajúci. Vážený pán poslanec, na otázku, v akom stave je cesta Bátka – Tornaľa, asi v zlom, keď sa rekonštruuje. Ale teraz vážne. V rámci uvedeného úseku Tornaľa – Bátka realizuje Slovenská správa ciest ako objednávateľ modernizáciu cesty 1/16 Rakytník – Figa. Predmetná stavba je súčasťou veľkého projektu modernizácie vybraných úsekov na cestách prvej triedy v Banskobystrickom kraji, tzv. I. etapa. Tento je financovaný z Operačného programu Integrovaná infraštruktúra. Zmluva o poskytnutí nenávratného finančného príspevku bola uzatvorená 26. 5. ´22 medzi ministerstvom dopravy a Slovenskou správou ciest a zmluva o dielo bola podpísaná medzi Slovenskou správou ciest a spoločnosťou COLA SLOVAKIA ešte 11. 10. ´21 vo výške takmer 3,5 mil. eur s DPH. Stavebné práve boli začaté v marci ´22 a predpoklad ukončenia stavebnej realizácie je júl ´23. Stavebné práce sa vykonávajú v súlade so stanoveným harmonogramom. Zostávajúce práce budú realizované bez potreby obchádzkových trás, ktoré boli zrušené v decembri ´22, a doprava bola spustená cez realizovaný úsek. Ďakujem pekne.
Šebej, František, poslanec NR SR (2014-12-12):
Ďakujem. Pán kolega Číž, inšpirovali ste ma vašou požiadavkou povedať aspoň nejakú nadnárodnú firmu, ktorá má známeho vlastníka, tak skúsim, Microsoft, Ikea, Facebook, Google, Amazon, Mittal, a tak mohol by som pokračovať, tí majú veľmi známych majiteľov. A aj slovenské firmy majú známych majiteľov a tiež sú veľké a vplyvné. Takže niekedy je lepšie, než vyslovíte výzvu tohto druhu, trošku sa zamyslieť, že ako je to s tými firmami v skutočnosti.
Dostál, Ondrej, poslanec NR SR (2018-10-24):
Poprosím, zastaviť čas. (Neutíchajúci ruch v sále a prerušenie vystúpenia predsedajúcim)
Ďuriš Nicholsonová, Lucia, podpredsedníčka NR SR (2018-12-03):
Dovoľte mi v tejto chvíli na balkóne privítať budúcich prijímateľov toho, o čom tu dnes hovoríme, teda obedov zadarmo. Vitajte, deti zo Základnej školy na Dubovej ulici! (Potlesk.)	Pán predkladateľ máva, dobre. V rozprave teraz vystúpi pán poslanec Sopko, nech sa páči.
Mičovský, Ján, poslanec NR SR (2014-11-08):
Ďakujem za slovo. Ďakujem, pán minister, rozhodli ste sa, že podporíte zmenu zákona o verejnom obstarávaní. Je to skutočne prísľub na otvorenej scéne a je to dobrý prísľub, takže fajn. Ale musím sa spýtať, keďže korupcia sa nevyhýba ani vášmu rezortu, kedy podporíte svojho učiteľa statočného Ota Žarnaya z Košíc? Učiteľa, ktorý sa stal symbolom korupcie nielen v školstve, ale v našej krajine a zároveň symbolom boja voči korupcii, ktorý keď nevieme systémovo, tak sa ho pokúšajú zvládnuť jednotlivci mnohokrát beznádejne, a napriek tomu statočne. A chcem vás poprosiť, využívam túto možnosť, vy ste už druhý minister, ktorý sľúbil, že na Obchodnú akadémiu do Košíc, kde sa naozaj zbiehajú podivné nitky rôznych korupčných vzťahov, na ktoré poukázal Oto Žarnay, že na túto Obchodnú akadémiu pošlete ministerskú kontrolu. Pán exminister Čaplovič to, žiaľ, nestihol. Čas uteká a myslím si, pán minister, že pracuje možno aj proti vám. Preto bude veľmi dobré, keď tú kontrolu pošlete a keď si urobíte otvorený obraz o tom, na čo nepoukázal iba Oto Žarnay, ale aj najvyšší kontrolór košickej VÚC-ky pán JUDr. Farkaš, ktorý nielenže potvrdil, ale ešte aj rozšíril korupčné zistenia, ktoré v Košiciach v školstve aj na Obchodnej akadémii existujú a ktorý za to bol rovnakým metrom odmenený. Bol nezvolený do funkcie a pre istotu to urobili vo VÚC zastupiteľstve verejným spôsobom, aby náhodou niekoho nenapadlo podržať takémuto krajskému kontrolórovi stranu. Viete, na vaše rozhodnutie nečaká Žarnay, ten sa už voľajako bude musieť životom pretĺcť, aj keď sa pretĺka mizerne po 17 rokoch praxe, ale čaká na to aj 60-tisíc učiteľov, ktorí sa naozaj spytujú, ako majú vychovávať naše deti, či v pravde, alebo v pokrytectve. Ďakujem.
Bugár, Béla, podpredseda NR SR (2019-05-22):
Pán poslanec, musím vás poprosiť, aby ste prerušili vaše vystúpenie. Je jedenásť hodín, za chvíľočku pristúpime k hlasovaniam, takže potom poprípade budete môcť pokračovať podľa rozhodnutia. Takže vyhlasujem prestávku do 11.05 hod. Máme prerokované niektoré body, o ktorých budeme hlasovať a potom máme ešte aj tajnú voľbu, zopakovanú. Takže o 11.05 hod. budeme pokračovať.
Laurenčík, Milan, podpredseda NR SR (2020-09-29):
Ďakujeme za krátku rozpravu. Na vaše vystúpenie evidujeme päť faktických poznámok. Nech sa páči, pani poslankyňa Janka Bittó Cigániková.
Blanár, Juraj, podpredseda NR SR (2021-05-10):
Ďalší s faktickou poznámkou – poslanec Ľuboš Blaha.
D. Čaplovič, podpredseda vlády SR: (2009-12-03):
Navrhovanými zmenami sa vstupuje do ustanovení platného zákona, ktoré sa týkajú operačných programov v oblasti dopravy, zamestnanosti a sociálnej inklúzie, rybného hospodárstva alebo Operačného programu INTERACT. Upravujú sa ustanovenia v oblasti finančného riadenia poskytovania pomoci a podpory. Navrhovaná novela zákona dopĺňa aj do platného zákona ustanovenia týkajúce sa výkonu kontroly projektu riadiacim orgánom, a to na základe čl. 60 Nariadenia Rady Európskeho spoločenstva č. 1083/2006 a čl. 13 Nariadenia Rady Európskeho spoločenstva č. 1828/2006. Na predkladanú novelu zákona 528/2008 Z. z. nadväzuje návrh novely zákona, ktorým sa mení a dopĺňa zákon č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení neskorších predpisov, a to z dôvodu potreby zapojiť do výkonu vládneho auditu inú právnickú osobu. Vzhľadom na to, že predkladaná novela zákona o pomoci a podpore poskytovanej z fondov Európskeho spoločenstva v znení zákona č. 566/2009 Z. z. upravuje systém riadenia a kontroly pomoci poskytovanej z fondov Európskeho spoločenstva a upravuje činnosť a zodpovednosť ministerstva financií ako orgánu auditu vo vzťahu k jeho úlohám definovaným v § 10 tohto zákona č. 528/2008 Z. z., je súčasťou novely tohto zákona aj novela zákona, ktorú som spomenul č. 502/2001, ktorá vyplynula, najmä, a ja som to aj uviedol už predtým, z požiadaviek legislatívy Európskej únie na programovacie obdobie rokov 2007 – 2013 v tej skratke Národného strategického referenčného rámca, pretože sa zvyšujú týmto pádom požiadavky na výkon auditu. Vážený pán podpredseda Národnej rady, vážené dámy, vážení páni, na záver chcem zdôrazniť, že som presvedčený, že predkladaná novela posunie systém riadenia kontroly fondov Európskeho spoločenstva vpred a vytvorí pre to všetky predpoklady a najmä vytvorí podmienky pre všetky subjekty zainteresované do čerpania prostriedkov poskytovaných Slovenskou republikou z fondov Európskeho spoločenstva ešte stabilnejší  a transparentnejší rámec a že umožní, aby mohli byť projekty realizované efektívne bez zbytočnej byrokracie a s čo najväčším úžitkom pre všetkých občanov Slovenskej republiky. Vážené pani poslankyne, vážení páni poslanci, uchádzam sa o vašu priazeň a o posunutie tohto zákona v prvom čítaní, novely zákona v prvom čítaní do druhého a tretieho čítania. Ďakujem vám veľmi pekne.
Laurenčík, Milan, podpredseda NR SR (2021-03-17):
Pán podpredseda, na vaše vystúpenie evidujem päť faktických poznámok, uzatváram možnosť prihlásiť sa. Ako prvý, pán poslanec Ondrej Dostál.
Brocka, Július, poslanec NR SR (2011-11-30):
Ja mám informáciu pre poslancov členov výboru pre sociálne veci, že náš výbor bude o 12.00 hodine. Teraz o 12.00 hodine.
Vons, Peter, poslanec NR SR (2023-03-28):
Teraz pristúpime k hlasovaniu o pozmeňujúcom návrhu z rozpravy. Dajte, prosím, hlasovať o pozmeňujúcom návrhu poslanca Kristiána Čekovského.
Klus, Martin, podpredseda NR SR (2019-10-24):
Ďakujem, pán minister. Pred tým, ako budeme pokračovať ďalšou otázkou, dovoľte mi, aby som na balkóne privítal žiakov zo Základnej školy Eleny Maróthy Šoltésovej z Krupiny. Vitajte v Národnej rade! (Potlesk.) Otázku v poradí č. 4 poslal pán poslanec Dostál generálnemu prokurátorovi Slovenskej republiky Jaromírovi Čižnárovi, avšak mám tu napísané, že pán generálny prokurátor Jaromír Čižnár sa ospravedlnil z hodiny otázok z dôvodu pracovných povinností. A dovolím si odcitovať z jeho listu, ktorý zaslal váženému predsedovi Národnej rady Slovenskej republiky, v ktorom si dovolil požiadať o ospravedlnenie neúčasti na hodine otázok dňa 24. októbra 2019 z dôvodu sprevádzania generálneho prokurátora Maďarska pána Pétera Polta počas jeho návštevy Slovenskej republiky. Ako uvádza ďalej pán generálny prokurátor, odpovede na vyžrebované otázky, ak budú prednesené poslancami Národnej rady Slovenskej republiky v rámci hodiny otázok, „zašlem v zákonnej lehote v zmysle § 131 ods. 4 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov“. Z tohto dôvodu musím prejsť na otázku č. 6, ktorú položil pán poslanec Ján Marosz, a pýta sa pána ministra dopravy a výstavby Slovenskej republiky Árpáda Érseka nasledovné: „Vážený pán minister, generálny riaditeľ Železníc Slovenskej republiky pán Tkáč odmietol správu analytikov ÚHP, ktoré mohli v čase priniesť stopäťdesiat miliónov eur a efektívne manažovanie tak zanedbanej infraštruktúry. Ako zakročíte proti tomuto nezodpovednému správaniu pána inžiniera Tkáča?“
Danko, Andrej, predseda NR SR (2019-03-28):
Prosím, prezentujme sa a hlasujme. (Hlasovanie.) Prítomných 143 poslancov, za 58, proti 6, zdržalo sa 79. Konštatujem, že sme uvedený návrh neschválili. Tým sme vyčerpali program hlasovaní a chcel by som, teda vyhlásim krátku prestávku do 11.23 hod. a pokračujeme prerokovaním predmetných bodov. (Krátka prestávka.) (Po prestávke.)
Kaník, Ľudovít, poslanec NR SR (2012-08-01):
Ďakujem. A ďakujem všetkým kolegom, ktorí sa vyjadrili k môjmu vystúpeniu. Väčší priestor budem venovať poslankyni Vaľovej. Pani Vaľová, vy ste nenapraviteľná a nepoučiteľná, čo je zaujímavé svojím spôsobom, pretože človek presne vie, čo poviete. Ale smutné na tom je, že zrejme sa nikdy nezmeníte. To, o čom hovoríte, to nie je štátne. Peniaze, ktoré idú do 2. piliera, sú peniaze ľudí, ktorí si poctivo zarobili, tak ako aj dane sú peniaze ľudí, len ich odovzdávajú štátu. Štát nemá vlastné peniaze, len berie ľuďom peniaze a rozdeľuje ich. Vy to máte v hlave naopak, vlastné vašej socialistickej ideológii, to je pravda, tomu rozumiem, pre vás je štát viac ako ľudia, pre vás je štát vládca nad ľuďmi a ľudia sú jeho služobníci. Pre nás sú ľudia tí, ktorí sú dôležití. A pre nich máme túto krajinu spravovať a štát im má slúžiť. V tomto sa asi nezhodneme nikdy. Čo sa dá robiť? V tom je rozdiel medzi vami, socialistami, a nami, ktorí uprednostňujeme ľudskú slobodu a individualitu občana nad mocou štátu. Ďakujem teda všetkým za všetko, čo odznelo v tejto diskusii, a za všetky podporné veci, ktoré smerujú k tomu, aby sme naozaj takúto vážnu vec neriešili takýmto spôsobom. Je to nesprávne, je to neférové, je to voči občanom tejto krajiny nečestné a naozaj a vôbec to neznamená ochotu alebo naznačenie dobrej vôle na spoluprácu.
T. Cabaj, podpredseda NR SR: (2009-10-21):
Spoločným spravodajcom z gestorského výboru, výboru pre financie, rozpočet a menu, je pán poslanec Jozef Mikuš. Nech sa páči, poprosím o spravodajskú informáciu.
Kollár, Boris, predseda NR SR (2023-06-20):
Prosím, prezentujme sa a hlasujeme. (Hlasovanie.) Prítomných 136 poslancov, za 124, proti 1, zdržalo sa 8, 3 nehlasovali. Uvedený návrh sme schválili. Otváram rozpravu v rámci tretieho čítania . Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pani spoločná spravodajkyňa, prosím, uveďte odporučenie gestorského výboru.
Dostál, Ondrej, poslanec NR SR (2024-09-26):
Ďakujem, pani ministerka, za odpoveď, aj keď veľká časť tej odpovede smerovala niekam úplne inam, ako som sa pýtal, ale, samozrejme, máte právo odpovedať, ako uznáte za vhodné, aj keď ja tu nie som ani za pána poslanca Stachuru, ani teda nejdem hodnotiť, čo moji kolegovia hovorili. Ja som sa pýtal na dezinformácie, ktoré sú šírené v súvislosti, v súvislosti s covidom-19 a v tejto súvislosti, neviem, či to je ešte v tej nepripravenej časti vašej odpovede, by ma naozaj zaujímal postoj k tým vyjadreniam. Tiež je to poslanec Národnej rady a je to splnomocnenec vlády pán Kotlár, ktorý už sa blíži k záveru svojho vyšetrovania a teda podľa toho, čo bolo medializované, tak sa chystá odporučiť, aby bolo zakázané očkovanie mRNA vakcínami. Čiže by ma, by ma teda zaujímalo, ako toto vnímate a či sa neobávate, že takéto vyjadrenia môžu znížiť dôveru verejnosti v očkovanie. A teda keď už ste, keď už ste o tej sieti začali nemocníc a ambulancií, ktoré budú očkovať, tak som rád, že ten zoznam bude nakoniec asi širší ako to, čo je doteraz zverejnený ten, ten zoznam nemocníc, na to som sa ja tiež chcel spýtať ešte v doplňujúcej otázke, ale k tomu ste sa vyjadrili. Tak naozaj by ma len zaujímal váš postoj k tomu, čo šíri pán splnomocnenec a pán poslanec Kotlár ohľadom očkovania proti COVID-19, lebo ja sa obávam, že to môže negatívne vplývať na záujem verejnosti alebo záujem ľudí zaočkovať sa, aj tých skupín, kde je to potrebné. Ďakujem.
Kollár, Boris, predseda NR SR (2022-05-10):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Ak nie vyhlasujem všeobecnú rozpravu za skončenú. Chce k rozprave zaujať stanovisko navrhovateľka? Nie. Ďakujem pekne. Chce sa vyjadriť k rozprave spravodajca? Nie. Ďakujem. Prerušujem rokovanie o tomto bode programu. Pristúpime k rokovaniu o návrhu na voľbu predsedu Najvyššieho kontrolného úradu Slovenskej republiky a podpredsedu Najvyššieho kontrolného úradu Slovenskej republiky . Návrh má parlamentnú tlač 958. Teraz dávam slovo predsedovi výboru pre financie a rozpočet poslancovi Mariánovi Viskupičovi, aby informoval Národnú radu o výsledku prerokovania návrhu vo výbore.
Martvoň, Anton, poslanec NR SR (2013-06-17):
Ďakujem pekne. Pán prof. Mičovský, no, ja budem reagovať teda najskôr na vás. Zjavne sme sa zle pochopili. Lebo ja som poukazoval na to, že v podstate aj ten whistleblowing, ktorý má preklad „oznamovanie nekalých praktík“, má svoje nejaké pravidlá. A pokiaľ teda niekto nepostupuje v zákone, podľa zákona, tak ide o ďalší možný preklad whistleblowingu, a to je udavačstvo. Čiže zjavne sme sa nepochopili. A v prípade spravodajských, teda bývalých spravodajských dôstojníkov mali by v prvom rade oni postupovať, keďže sa na nich vzťahuje aj zákon o ochrane utajovaných skutočností, by mali postupovať v zmysle zákona a oznámiť to, čo sa dozvedia, orgánom činným v trestnom konaní. Tak to robia dokonca aj tie klasické, mnohokrát biele vrany, že to oznámia aj orgánom činným v trestnom konaní, to, čo sa dozvedia, ak ste na toto narážal. Čiže ja, keď niekto oznámi, že sa, dokonca každý má povinnosť, pokiaľ sa dozvie, že je páchaný trestný čin, ten trestný čin oznámiť. Čiže proti tomu ja nič nemám. Čo sa týka pána kolegu, pána poslanca Galka, no, pán poslanec, dovolím si poukázať na to, že tým, čo ste povedali, že ako ste rozviazali svojim, dá sa povedať, podriadeným ruky pri odpočúvaniach, no, ja sa pýtam, tak načo ste mali za poradcov takých ľudí, ktorých ste dávali potom odpočúvať a ste im nedôveroval? Tak ako je to také dosť zvláštne. Ale na druhej strane nebudem sa k tomu vyjadrovať, lebo myslím si, že to bola práve tá kauza, kvôli ktorej ste stratili dôveru svojich vlastných koaličných partnerov. Čo sa týka toho, čo ste povedali, že ste nepochopili, koho som myslel s tými fotkami, no práve v roku 2010, ja vám to teda upresním, unikla fotka, na ktorej je poslanec SDKÚ Pavol Kubovič, na fotke, so Surovčíkom a Ľubošom K. z takáčovcov. A tam vám nevadí, že s takýmito ľuďmi v podstate ste v určitom momente vytvárali koalíciu? Alebo ste boli vo vláde? Skôr na toto som chcel poukazovať... (Prerušenie vystúpenia časomerom.)
Glváč, Martin, podpredseda NR SR (2018-02-07):
Pani poslankyňa Grausová.
Bugár, Béla, podpredseda NR SR (2018-12-06):
Pán poslanec, musím vás informovať, že v histórii Slovenskej republiky je to prvýkrát Parlamentné zhromaždenie NATO. A nabudúce procedurálny návrh sa začína podaním procedurálneho návrhu, ináč vám zoberem slovo. Pani poslankyňa Remišová.
Zmajkovičová Renáta, podpredsedníčka NR SR (2012-07-31):
No ale vy reagujete na navrhovateľa.
Hrušovský, Pavol, podpredseda NR SR (2010-10-13):
Pán poslanec Matovič poprosím vás... (Reakcia poslanca.) Môžete, ale mimo rokovacej sály. Choďte si vyriešiť svoje problémy s pani poslankyňou Vaľovou. (Reakcia poslankyne.) Dobre. Poprosím, aby ste vrátili čas pánovi poslancovi Ondrušovi. Nech sa páči.
M. Hort, podpredseda NR SR: (2009-11-04):
Pán minister bude reagovať na faktické poznámky. Čiže má dve minúty z miesta. Poprosím, aby ste mu zapli mikrofón. Nech sa páči.
Blanár, Juraj, podpredseda NR SR (2022-10-19):
Otváram všeobecnú rozpravu, pán poslanec, ako ste odporučili. Konštatujem, že písomnú prihlášku mám jedinú, od pána poslanca Mariána Viskupiča, ktorého vyzývam, aby sa ujal slova po prvýkrát. Nenachádza sa v rokovacej sále, prepadáva mu poradie, takže tým, že sa nenachádza v rokovacej sále, prepadáva mu úplne možnosť vystúpiť. A dávam možnosť prihlásiť sa ústne do rozpravy, vážené panie poslankyne, páni poslanci. Konštatujem, že nikto sa nehlási do rozpravy, preto vyhlasujem všeobecnú rozpravu za uzavretú. Keďže neprebehla, nepredpokladám, že by pán navrhovateľ alebo spravodajca mal nejaký návrh na záverečné slovo. Prerušujem rokovanie o tomto bode programu a budeme o ňom hlasovať o 17.00 hod. Ďakujem pánovi spravodajcovi. Pán navrhovateľ môže ostať, pretože budeme pokračovať ďalším bodom programu, ktorý ide predkladať, a tým je návrh v prvom čítaní o návrhu poslanca Milana Vetráka na vydanie zákona, ktorým sa mení a dopĺňa zákon č. 530/2011 Z. z. o spotrebnej dani z alkoholických nápojov v znení neskorších predpisov. Návrh zákona má parlamentnú tlač 1182, návrh na jeho pridelenie výborom je v rozhodnutí 1230. Udeľujem opäť slovo pánovi poslancovi Milanovi Vetrákovi, aby tento návrh zákona v parlamente uviedol. (Rokovanie o návrhu poslanca Národnej rady Slovenskej republiky Milana Vetráka na vydanie zákona, ktorým sa mení a dopĺňa zákon č. 530/2011 Z. z. o spotrebnej dani z alkoholických nápojov v znení neskorších predpisov , tlač 1182.)
Bugár, Béla, podpredseda NR SR (2017-10-11):
Pán poslanec Osuský.
B. Bugár, podpredseda NR SR: (2005-12-13):
Pani poslankyňa Tóthová.
B. Bugár, podpredseda NR SR: (2003-10-30):
(Prestávka.) (Po prestávke.)
Bugár, Béla, podpredseda NR SR (2019-06-18):
Ďakujem pánovi ministrovi. Teraz dávam slovo predsedovi výboru pre pôdohospodárstvo a životné prostredie ako spravodajcovi, nech sa páči.
Grausová, Natália, poslankyňa NR SR (2017-05-17):
Dám, dodám písomne hneď. Že jednoducho ste sa tak veľmi rýchle opýtali na tú ústnu rozpravu,. Ja som sa chcela prihlásiť do ústnej rozpravy, vy ste to, vy ste nepočkali ani pol minúty, ja neviem, koľko sekúnd, tak ja by som vás prosila pre budúci raz, aby ste sa tak neponáhľali veľmi a dali naozaj možnosť ľuďom stihnúť sa do tej rozpravy prihlásiť.
Kuffa, Štefan, poslanec NR SR (2021-11-04):
Pán Pročko, my celý čas, už aj pri prvom čítaní bojujeme za ľudí z vidieku, len vy to nie ste schopný vidieť, lebo vy ani nie ste schopný počúvať, ani pochopiť rozpravu, splietali ste tu dve na tri, prosím vás pekne. Tí ľudia, ktorí tu protestovali, tí lesníci boli veľmi slušní, boli jednoducho bežne oblečení a prišli na autobusoch. Zobrali si voľno, obetovali svoj čas, môžeš sa smiať ako taký hlupák. Takí pročkovci, ako ste vy, nás nezastavia v tomto boji. My stále budeme za vidieckeho človeka bojovať a tuná prídu mnohé rodiny, mnohé rodiny prídu o prácu, živitelia rodín, 7,5-tisíc miest je ohrozených a ja vám to poviem, o tých zlodejinách, keď rozprávate, a mne to vadí. Vy sa chystáte 1,5 mld. rozkradnúť cez mimovládne organizácie, prosím vás pekne. To sú tie projekty sysľov a korytnačiek a týchto všetkých hlúpostí namiesto toho, žeby sme to dali do lesa, vy to idete rozkradnúť. A taký Krošlák jak také poleno v lese, kde si, presne to, takto, jak to zapasoval, patrí, ako metrovica kdesi do lesa. Teraz sa ide venovať športu, keď z OĽANA odchádza. (Prerušenie vystúpenia predsedajúcim.)
Danko, Andrej, predseda NR SR (2018-01-30):
Ďakujem. Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Náhlikovi.
Blanár, Juraj, podpredseda NR SR (2022-09-23):
Pán poslanec Viskupič, môžete reagovať na faktické.
Gabániová, Darina, poslankyňa NR SR (2013-12-12):
Ďakujem. Pán Mihál vaše virtuálne prepočty, čo by bolo, keby bolo, ako bude a čo by bolo, sú také, viete, môžu byť vypovedané, nemusia. Chcem povedať toto, neznášam, keď sa v súvislosti s II. pilierom rozpráva o úsporách a sporiteľoch. Prosím vás, čo stále oblbujete tento národ? Veď viete všetci veľmi dobre, že sú to peniaze, ktoré títo ľudia zveria súkromným podnikateľom, subjektom, ktoré s nimi podnikajú a nemajú žiadnu záruku ničoho. Máme príklady zo sveta. Ďalšia vec, ako mohol byť masírovaný II. pilier tomuto národu, keď medián je mizerný? Nedosahuje 1 000 eur, kde by sa oplatilo byť sporiteľom v II. pilieri, keby mesačne zarábal 1 000 eur. Čo to tu zase oblbujete ľudí, preboha, už dávno tam nemali čo hľadať. Dávno mal byť II. pilier zrušený.
Lukáč, Jozef, poslanec NR SR (2016-05-18):
Ďakujem. Pán predsedajúci, vo všeobecnej rozprave vystúpil jeden pán poslanec, nebol podaný žiadny návrh, preto prosím, aby ste dali hlasovať o tom, že Národná rada prerokuje návrh zákona v druhom čítaní.
Blanár, Juraj, podpredseda NR SR (2023-03-15):
Jedna faktická poznámka na vaše vystúpenie. Pán navrhovateľ Kremský, nech sa páči.
Heger, Eduard, podpredseda vlády a minister financií SR, poverený vedením Ministerstva zdravotníctva SR (2021-03-18):
Ďakujem veľmi pekne za slovo, vážený pán predsedajúci. Vážený pán poslanec, situácia v nemocniciach je hodnotená podľa obsadenosti lôžok s možnosťou umelej pľúcnej ventilácie a obsadenosti lôžok s prívodom kyslíka vyčlenených na liečbu pacientov s ochorením COVID-19. Je kritická napriek tomu, že viaceré sledované indikátory a niektoré predikcie naznačujú pokles počtu nových ochorení vo viacerých regiónoch Slovenska. Epidemiologické skúsenosti s epidémiami na východe Slovenska tiež prinášajú skúsenosť, že epidémie v už dávnejšej minulosti osýpok, ale nie tak dávnej minulosti syfilisu v Prešovskom a Košickom kraji sa dostávajú pod kontrolu dlhšie obdobie. V súčasnosti ministerstvo zdravotníctva aktívne kroky vo veci transformácie nemocnice v Humennom na tzv. červenú nemocnicu nepodniká. Krízové riadenie však vyžaduje mnohé rozhodnutia realizovať operatívne. Ďakujem.
Laššáková, Jana, podpredsedníčka NR SR (2014-09-18):
Pán poslanec Simon, nech sa páči.
P. Hrušovský, predseda NR SR: (2002-11-14):
A. Ivanko, poslanec: Áno, pán predseda, môžete hlasovať o návrhu zákona ako o celku v znení schválených pozmeňujúcich a doplňujúcich návrhov.
Laššáková, Jana, podpredsedníčka NR SR (2012-12-14):
Pán poslanec Viskupič, nech sa páči.
Kollár, Boris, predseda NR SR (2022-09-21):
Prosím, prezentujme sa a hlasujeme. (Hlasovanie.) Prítomných 143, za 136, proti žiadny, nikto sa nezdržal, nehlasovali 7. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajkyňu, aby uviedla hlasovanie.
P. Paška, predseda NR SR: (2008-02-05):
(Hlasovanie.) 140 prítomných, 118 bolo za, 1 bol proti, 18 sa zdržalo, 3 nehlasovali. Konštatujem, že sme pridelili predmetný návrh zákona výborom a určili gestorský výbor, ako aj lehoty na jeho prerokovanie. Teraz poprosím opäť pána poslanca Pavla Pavlisa, ktorý je spoločný spravodajca z výboru pre hospodársku politiku, aby uvádzal hlasovanie o návrhu uznesenia k správe o priebehu privatizácie Slovenského plynárenského priemyslu, a. s. Je to tlač 529. (Ruch v sále.) Kolegyne, kolegovia, poprosím vás o pozornosť.
B. Bugár, podpredseda NR SR: (2006-05-25):
(Hlasovanie.) Prítomných je 128 poslancov, za 43, proti 18, zdržalo sa 65, nehlasovali 2. Ani túto pripomienku sme neschválili.
Hort, Milan, podpredseda NR SR (2010-10-19):
Ďakujem, pán spravodajca. Pretože to bolo vystúpenie v rozprave, je možné podávať aj faktické poznámky. Hlásia sa s faktickými poznámkami pani poslankyňa Mária Sabolová, pani poslankyňa Magda Košútová. Uzatváram možnosť prihlásiť sa s faktickou poznámkou. Reagovať teraz bude pani, najskôr pani poslankyňa Sabolová. Nech sa páči. Poprosím zapnúť najskôr pani poslankyňu Sabolovú, až potom Košútovú.
Á. Biró, poslankyňa: (2007-10-25):
Odôvodnenie. Ide o dodržiavanie etických princípov, ktorým je venovaná zvýšená pozornosť v novej 8. Smernici Európskeho parlamentu a Rady Európskej únie, preto je potrebné zdôrazniť v zákone posilnenie a dodržiavanie najvyšších etických noriem audítorov. Druhým návrhom je pozmeňujúci návrh taktiež k čl. I. Tam navrhujem, aby v § 67 sa pripojil nový ods. 17, ktorý znie: „(17) Audit, ktorý sa začal vykonávať pred 1. januárom 2008, sa dokončí podľa doterajšieho zákona.“ Ide v tomto prípade o prechodné ustanovenie. Odôvodnenie. V tomto prípade chcem zdôrazniť jednoznačnosť určenia účtovného obdobia, za ktoré sa audit účtovnej závierky vykonáva. Návrh ustanovenia podčiarkuje, že nie je dôležité, kedy sa audit vykonáva, ale dôležité je obdobie, ktorého sa týka. Veľký význam má toto ustanovenie pri audite účtovných závierok konsolidovaného celku. To je všetko, ďakujem pekne.
Richter, Ján, minister práce, sociálnych vecí a rodiny SR (2018-02-15):
Ďakujem za slovo, pán podpredseda Národnej rady. Pán poslanec, vám ďakujem za otázku. No, pán poslanec, hoci absolútnu istotu mať nemôžem, to by bolo asi prehnané, keby som toto tvrdil. Práve schválená zmena má zabrániť zneužívaniu tzv. vysielania pracovníkov z iného členského štátu Európskej únie. Dnes máme na Slovensku necelých 9-tisíc občanov z tzv. tretích krajín, čiže spoza hraníc Európskej únie, s pracovným povolením, ale takmer 13-tisíc je ich u nás bez neho. Zákon takúto situáciu pripúšťa a ide najmä o krátkodobo pracujúcich na území Slovenskej republiky do troch mesiacov, ktorí sem chodia vykonávať veľmi veľakrát nízkokvalifikované práce. Predovšetkým oni predstavujú lacnú pracovnú silu a práve oni sa stávajú nástrojom sociálneho dumpingu. Na ich pracovný pobyt na Slovensku sa totiž nevzťahujú takmer žiadne podmienky v porovnaní so zamestnávaním našich vlastných občanov, a tak sú výrazne lacnejší. Podľa našich zistení sa z nich často, alebo sa za nich často neplatí žiadne sociálne ani zdravotné poistenie v štáte, z ktorého sú vyslaní. A bývajú u nás v nezákonných bytoch, prípadne nelegálnych ubytovniach. Avšak alebo práve preto, ak na Slovensko cudzinec, á, cudzinec má pracovné povolenie z hľadiska zákonov, dostáva sa na úroveň slovenského zamestnanca a vzťahujú sa naňho nielen pracovné predpisy, ale dokonca aj kolektívne zmluvy a benefity, ktoré pre našich zamestnancov z toho jednoducho vyplývajú. A pred vydaním povolenia sa musí preukázať bývaním, ktoré mu spĺňa vyhláškou stanovené hygienické a priestorové podmienky. Práve schválená novela zákona o službách zamestnanosti zavádza obdobné pravidlá aj pre krátkodobo pracujúcich cudzincov, čím sa stávajú pre naše firmy drahšími. Novela zákona ruší niektoré možnosti zamestnávania bez pracovného povolenia, čiže ide zredukovať tieto možnosti doslova na minimum. Takže ak sme zrýchlili proces vydávania týchto povolení, povedie to k tomu, že u nás budeme mať viac cudzincov, ktorí nebudú môcť byť lacnejší než domáci zamestnanci. A naše vnímanie sociálneho dumpingu je najmä v tom, že treba zabrániť tomu, aby na Slovensko nedochádzali cudzinci ako lacná pracovná sila na úkor domácich zamestnancov. Ďakujem. Skončil som.
Mikloško, Jozef, poslanec NR SR (2014-07-08):
Ďakujem pekne. Mne sa zdalo naozaj, že tento zákon umožňuje vývoz vody, to tvrdili odborníci a tí ľudia, čo vonku stáli hodiny a dni a protestovali. Nezdá sa mi, že by boli úplne mimo. Otázka je, čo teda s týmto zákonom, ktorý prejednávame? Pripomínam, že § 4 ústavy o majetku štátu na žriedlach, vodách a tak ďalej sa tu porušuje už dlho. V súvislosti s kúpeľmi, žriedlami, minerálkami, už som to raz tu hovoril. Príkladom je taká Korytnica, privatizovala sa, zanedbala sa, všetko sa to tam vlastne poničilo a okrem čerpania minerálky Korytnice, dobrej, sa tam už nič nedeje. Ale k tomu sa nechcem vracať. Ak v ústave bude zakázaný vývoz vody, prečo nie? Som za. Ale pozrime sa teda na ústavu lepšie, nemôžme zakaždým sa naplašiť a hneď tam niečo meniť. V ´91, ´92 sa pripravovala Ústava Slovenskej republiky veľmi dlho, bol to pekný dokument. Mám ho niekde doma odložený. Potom prišiel pán Mečiar, všetko zahodil a pripravil ústavu za tri mesiace. Slávnostne ju vtedy protiústavne schválil, 1. septembra ´92, keď ešte platila federálna ústava. Nechajme to tak. Teda som za zásadnú diskusiu o novej ústave, ktorá je tu, by som povedal, premakaná, všetky „deathlocky“ sa tam zrušia. A je tam mnoho vecí. Ja som hovoril, napríklad diskriminácia podľa veku alebo zákaz volenia ľuďom, ktorí sa deň pred voľbami prihlásia a deň po voľbách odídu a zmenia celú štruktúru, a tak ďalej. Je tam veľa vecí, skúste to povedať, sú to stovky vecí, ktoré by bolo treba nejakým spôsobom zmeniť. Takže otvorme to. A tu nejde o opozíciu, koalíciu, tu ide o to, aby sme mali lepšiu ústavu.
Jurinová, Erika, podpredsedníčka NR SR (2013-05-22):
Prepáčte, pán poslanec. Prosím vás o kľud v miestnosti, nech môže rečník dokončiť svoju reč.
Blanár, Juraj, podpredseda NR SR (2023-02-16):
Prezentujte sa a hlasujeme o návrhu uznesenia ako o celku. (Hlasovanie.) Prítomných 121 poslancov, za hlasovalo 104, proti boli 10, 6 sa zdržalo, nehlasoval 1. Konštatujem, že Národná rada tento návrh uznesenia Národnej rady schválila. Ďakujem pani spravodajkyni. A budeme pokračovať teraz hlasovaním o bode 33 schváleného programu, ktorým je druhé čítanie o návrhu poslancov Kremského, Kuriaka, Tótha, Vonsa a Libu na vydanie zákona, ktorým sa mení zákon č. 523/2004 Z. z. o rozpočtových pravidlách verejnej správy (parlamentná tlač 1317). Dávam slovo teraz spoločnej spravodajkyni z výboru pre financie a rozpočet pani poslankyni Anne Miernej, aby hlasovanie uvádzala, nech sa páči. (Hlasovanie o návrhu poslancov Národnej rady Slovenskej republiky Petra Kremského, Milana Kuriaka, Vojtecha Tótha, Petra Vonsa a Petra Libu na vydanie zákona, ktorým sa mení zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov , tlač 1317.)
Beblavý, Miroslav, poslanec NR SR (2018-02-08):
Pán predsedajúci, rešpektujem vašu znalosť rokovacieho poriadku, takže ak nedáte hlasovať o tom, čo poviem, budem to rešpektovať. Ale verím, že dáte, lebo je to naozaj legislatívnotechnická chyba. A dovoľte mi to vysvetliť, lebo ide o veľmi vážnu vec. Takže keď ten zákon bol predložený, upozornili sme, že verní zamestnanci by boli diskriminovaní, keďže by nemohli dostať príplatky tieto, ktoré sa tu navrhujú značne zvýšené, a na to... (Ruch v sále.) Kolegovia, ja vám chcem pomôcť, aby ste nemali problémy... (Prerušenie vystúpenia predsedajúcim.)
Zmajkovičová, Renáta, podpredsedníčka NR SR (2013-03-20):
S reakciou pán poslanec Csicsai.
Kotleba, Marek, poslanec NR SR (2021-10-20):
Ďakujem za slovo, pán podpredseda. Ja mám k tomu iba takú menšiu legislatívnu, lebo v tom § 33a v piatom odseku, citujem: „Ministerstvo vnútra Slovenskej republiky požiada pre prezidenta Policajného zboru, ktorý nemá bezpečnostnú previerku stupňa utajenia Prísne tajné o jej vykonanie do 30 dní od jeho vymenovania.“ Ale v siedmom odseku máme písané, že potom ho môže ministerstvo odvolať, ak nezíska tú, no nezíska previerku na oboznamovanie sa s utajovanými skutočnosťami do 10 mesiacov od vymenovania. Že či by sme, že či by, ja viem, akože on, požiadajú ho, aby si vykonal, do 10 mesiacov si to nespraví, tak ho ministerstvo odvolá, že či by sme tú dobu tam nemohli trochu skrátiť? Či sa legislatívne za tých 10, teda za tých 10 mesiacov nedá získať, pretože podľa mňa ten policajný prezident za tých 10 mesiacov by mohol prísť, aby efektívne robil svoju prácu, prísť k nejakým utajovaným skutočnostiam. Ďakujem pekne.
Jurinová, Erika, podpredsedníčka NR SR (2012-08-03):
Ďakujem pánovi poslancovi. S poslednou faktickou poznámkou pán poslanec Štefan Kuffa.
Novotný, Viliam, poslanec NR SR (2014-09-10):
Ďakujem pekne, pán predseda. Spolu s mojím spolupredkladateľom Ľudovítom Kaníkom beriem späť návrh zákona pod tlačou 1141. Beriem späť tento návrh zákona so solidarity ku kolegom z opozície, ale aj z úcty k ústave a k rokovaciemu poriadku. Včera ste väčšinou rozhodli o tom, že vyradíte návrhy zákonov mojich kolegov z opozície. Na ďalšej schôdzi možno znovu väčšinou rozhodnete, že pre zmenu vyradíte moje návrhy zákonov, lebo vaše politbyro rozhodne, že sa práve nehodí ich prerokovať. Ja protestujem týmto stiahnutím svojho návrhu zákona proti tomu, aby tu vláda a strana rozhodovala o tom, kedy môže mať opozičný poslanec ústavou danú legislatívnu iniciatívu.
Janckulík, Igor, poslanec NR SR (2018-03-13):
Vážený pán predseda, vážené poslankyne, poslanci, k rozprave vystúpili poslanec Krajčí a ja. Keďže gestorský výbor neprijal návrh správy vrátane stanoviska gestorského výboru, podľa § 80 ods. 2 zákona o rokovacom poriadku predkladám návrh na ďalší postup. V rozprave som vystúpil s pozmeňujúcimi návrhmi ohľadom účinnosti zákona. Aby sme mohli o nich hlasovať, dajte, prosím, hlasovať o skrátení lehoty.
Danko, Andrej, predseda NR SR (2017-02-02):
Ďakujem, páni poslanci. Málokedy sa stane, ale prerušujem presne schôdzu v dvanástu hodinu. Pokračujeme o 14. hodine prerokovaním bodov a pripraví sa pani poslankyňa Dubačová Viera, následne pán poslanec Budaj. Aha, ospravedlňujem sa, o pätnástej, lebo je hodina otázok, dobre, o pätnástej. O pätnástej, ale schôdza pokračuje o štrnástej. Tak? Dobrú chuť. (Prerušenie rokovania o 12.00 hodine.) (Pokračovanie rokovania o 14.00 hodine.
Dolinková, Zuzana, ministerka zdravotníctva SR (2024-05-02):
Neviem, na akom inom fóre by ste sa to chceli dozvedieť. Ja som si nie vedomá tomu, že by sme išli proti platným nariadeniam, máme dokonca uznesenie vlády o tom, že Rázsochy majú byť stále financované z plánu obnovy a odolnosti a Rázsochy z plánu obnovy a odolnosti financované nebudú, tak myslím si, že aj tu treba niektoré rozhodnutia vlády ešte zrušiť, zmeniť. Takže ja verím, že všetko je v poriadku tak, ako sme sa rozhodli a... (Reakcia z pléna.) Ešteže ho mám a máme otázky. (Povedané s pobavením.) Jasné, ďakujem veľmi pekne.
Brisudová, Martina, poslankyňa NR SR (2022-02-25):
Ďakujem pekne za slovo a ďakujem aj za prejav pána kolegu Osuského. Pán kolega, vy ste spomenuli aj to, že dnes vystúpil v tomto parlamente veľvyslanec Ukrajiny Jurij Muška. Vo svojom prejave veľmi emotívne bránil svoju vlasť a svoju krajinu, ktorá je zráňaná vojnou. Hovorili sme tu o tom, že vojna je zlyhaním diplomacie, že je zlyhaním politikov. Lenže tento človek nás prosí o pomoc. My hovoríme, že je čas na pokoj. Je čas na zomknutosť, je čas na jednotu a spoluprácu. Nie, je čas pomáhať Ukrajine. Ten človek povedal, čo Ukrajina potrebuje. Ukrajina potrebuje zbrane, Ukrajina potrebuje finančnú a materiálnu pomoc. Ukrajina dnes o túto pomoc prosí. My jej môžme pomôcť, každý podľa svojich schopností, každý podľa svojich možností, pretože my na to máme. V tomto parlamente totiž sedia otcovia, matky, ľudia, ktorí sú schopní solidarity a pomoci. Pomôžme teda Ukrajine, pretože dnes, teraz, v tejto chvíli je ten čas, nie zajtra. Teraz. Ďakujem pekne za slovo. (Potlesk.)